b'\n_START_ARTICLE_\nKompakti\xc5\xa1koji fluorescencin\xc4\x97 elektros lemput\xc4\x97\n_START_SECTION_\nRinka\n_START_PARAGRAPH_\nPasaulin\xc4\x97je rinkoje \xc5\xa1ios lemput\xc4\x97s pasirod\xc4\x97 apie 1980\xe2\x80\x931981 metus. \xc5\xa0i\xc5\xb3 lempu\xc4\x8di\xc5\xb3 pardavimai pastoviai auga iki \xc5\xa1iol. Taip yra i\xc5\xa1 esm\xc4\x97s d\xc4\x97l ilgo \xc5\xa1i\xc5\xb3 lempu\xc4\x8di\xc5\xb3 tarnavimo laiko ir ma\xc5\xbeesnio poreikio elektros energijai.\n_START_SECTION_\nNaudojimas Lietuvoje\n_START_PARAGRAPH_\nLietuvoje \xc5\xa1ios lemput\xc4\x97s pasirod\xc4\x97 atgavus nepriklausomyb\xc4\x99 1990 m., ta\xc4\x8diau i\xc5\xa1populiar\xc4\x97jo tik apie 2005\xe2\x80\x932006 m. Taip atsitiko d\xc4\x97l santykinai ilgai buvusi\xc5\xb3 auk\xc5\xa1t\xc5\xb3 \xc5\xa1i\xc5\xb3 lempu\xc4\x8di\xc5\xb3 kain\xc5\xb3._NEWLINE_Lietuvoje maksimaliai i\xc5\xa1naudojus \xc5\xa1i\xc5\xb3 lempu\xc4\x8di\xc5\xb3 teigiam\xc4\x85 ekonomin\xc4\x99 ir ekologin\xc4\x99 naud\xc4\x85, vien nam\xc5\xb3 \xc5\xabkiuose kasmet galima b\xc5\xabt\xc5\xb3 sutaupyti 87,5 mln. Lt._NEWLINE_Be to b\xc5\xabt\xc5\xb3 gauta ir tam tikra aplinkosaugin\xc4\x97 nauda, nes b\xc5\xabt\xc5\xb3 ma\xc5\xbeesnis elektros energijos poreikis. Tai pad\xc4\x97t\xc5\xb3 u\xc5\xbetikrinti Lietuvos energetin\xc4\x99 nepriklausomyb\xc4\x99 nuo energetini\xc5\xb3 i\xc5\xa1tekli\xc5\xb3 importo._NEWLINE_Lietuvoje daugiausiai parduodamos importin\xc4\x97s CFL lemput\xc4\x97s, daugiausiai importuojama i\xc5\xa1 Vokietijos ir Lenkijos. Lietuvoje \xc5\xa1ias lemputes gamina Klaip\xc4\x97dos bendrov\xc4\x97 Naujasis Sirijus, kurios yra auk\xc5\xa1tos A klas\xc4\x97s (daugiausiai sutaupanti elektros energijos klas\xc4\x97) ir kokybi\xc5\xa1kos.\n_START_SECTION_\nEkonomi\xc5\xa1kumas\n_START_PARAGRAPH_\n2006 m. spalio m\xc4\x97nes\xc4\xaf ma\xc5\xbemenin\xc4\x97je prekyboje (prekybos centruose, parduotuv\xc4\x97se ir pan.), pavyzd\xc5\xbeiui, 100 W kaitrin\xc4\x97 lemput\xc4\x97 vidutini\xc5\xa1kai kainavo 0,8 Lt, o jos ap\xc5\xa1vietim\xc4\x85 atitinkanti 20 W CFL lemput\xc4\x97 \xe2\x80\x93 8 Lt. Taigi CFL lemput\xc4\x97 kainavo 10 kart\xc5\xb3 daugiau, ta\xc4\x8diau veikia vidutini\xc5\xa1kai nuo 4 iki 10 kart\xc5\xb3 ilgiau ir sunaudoja ma\xc5\xbeiau elektros energijos._NEWLINE_Teigiama, jog standartinis nam\xc5\xb3 \xc5\xabkis Lietuvoje, naudojantis apie 8-12 elektros lempu\xc4\x8di\xc5\xb3, pakeit\xc4\x99s kaitrines lemputes CFL lemput\xc4\x97mis, priklausomai nuo lempu\xc4\x8di\xc5\xb3 naudojimo intensyvumo ir j\xc5\xb3 galingumo, per 3-5 metus gal\xc4\x97t\xc5\xb3 sutaupyti iki 4000,00 Lt.skai\xc4\x8diuokl\xc4\x97\n_START_SECTION_\nSkatinimas naudoti CFL lemputes\n_START_PARAGRAPH_\nDaugelis pasaulio vyriausybi\xc5\xb3 skatina gyventojus naudoti CFL lemputes, nes taip valstyb\xc4\x97s gali sutaupyti nema\xc5\xbe\xc4\x85 kiek\xc4\xaf energijos bei u\xc5\xbetikrinti \xc5\xa1varesn\xc4\x99 aplink\xc4\x85 gyventojams. Kai kuriose valstyb\xc4\x97se tam tikroms asmen\xc5\xb3 grup\xc4\x97ms CFL lemput\xc4\x97s yra dalinamos nemokamai. Pavyzd\xc5\xbeiui, JAV Gynybos departamentas 2006 m. prad\xc4\x97jo kampanij\xc4\x85, pavadint\xc4\x85 Make the Switch, kurios tikslas buvo paskatinti gyventojus liautis naudojus energij\xc4\x85 \xc5\xa1vaistan\xc4\x8dias kaitrines lemputes ir pereiti prie CFL lempu\xc4\x8di\xc5\xb3. Jie pasi\xc5\xabl\xc4\x97 kiekvienam JAV nam\xc5\xb3 \xc5\xabkiui pakeisti tris 60 W kaitrines lemputes \xc4\xaf tris CFL lemputes. Jei tai b\xc5\xabt\xc5\xb3 padar\xc4\x99 visi JAV nam\xc5\xb3 \xc5\xabkiai, gamtos tar\xc5\xa1os suma\xc5\xbe\xc4\x97jimas b\xc5\xabt\xc5\xb3 lygus 3,5 milijono automobili\xc5\xb3 eliminavimui.\n_START_SECTION_\nSkatinimas naudoti CFL lemputes Lietuvoje\n_START_PARAGRAPH_\nLietuvoje valstybiniu mastu nevyksta jokios kampanijos, skatinan\xc4\x8dios naudoti CFL lemputes. I\xc5\xa1samios informacijos apie \xc5\xa1ias lemputes taip pat tr\xc5\xabksta. Lietuvoje pigiau CFL lemputes parduoda tik stambesni prekybos centrai Pigiau da\xc5\xbeniausiai pardavin\xc4\x97jamos tik pasenusi\xc5\xb3 modeli\xc5\xb3 lemput\xc4\x97s. Pa\xc4\x8dios akcijos, nesiejamos su aplinkosauga ir energijos taupymo programomis.'